Diari Oficial de la Generalitat Valenciana


Sumari del DOGV 7459, del 05-02-2015 (2015/851)

Notificació de la sentència dictada en el juí verbal número 866/2014.
---------------------------------------------------------------------

### Dades del document

Número de DOGV
:   7459

Data del DOGV
:   05-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/851


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el juí verbal número 866/2014. [2015/851]  
Procediment: assumpte civil 866/2014  
Sentència número 11/15  
Jutge que la dicta: David Gericó Sobrevela.   
Lloc: València.  
Data: 12 de gener de 2015  
Part demandant: Luz Poveda Ruiz.   
Procurador: Susana Alabau Calabuig.  
Part demandada: Ricardo de Arenas Sancho, Juan Sanchis Espanya i Gloria de Arenas Sancho.  
Procurador: María de los Llanos Plaza Orozco.   
Objecte del juí: verbals arrendataris i precaris  
  
«Antecedents de fet  
Primer. La meritada representació de la part actora va presentar demanda conforme a les prescripcions legals en què, prèvia al·legació dels fets i fonaments de dret que estimava aplicables, acabava demanant que es requerira el demandat perquè, en el termini de 10 dies, desallotjara l'immoble, pagara a l'actor o, en cas de pretendre l'enervació, pagara la totalitat de la quantitat deguda o pose a disposició d'aquell en el tribunal o notarialment l'import de les quantitats reclamades en la demanda i les que deguera en el moment de l'esmentat pagament enervador del desdonament; o en qualsevol altre cas compareguera davant d'este i al·legara succintament, formulant oposició, les raons per les quals, al seu entendre, no devia, en tot o en part, la quantitat reclamada o les circumstàncies relatives a la procedència de l'enervació, assenyalant, si és el cas vista per a resoldre l'oposició després de la qual es dictara sentència en què es declarara resolt el contracte d'arrendament que lligava les parts sobre la finca sítia al carrer Sornells 28-5a de València, es decretara la procedència del desnonament i es condemnara el demandat al pagament de la quantitat de 1.050 euros més les quantitats que s'anaren meritant des de la interposició de la demanda fins a l'efectiva entrega de l'immoble més els interessos des de la data de demanda des de la primera quantitat i des que vaja vencent el seu pagament per a la segona. Fonamentava la seua acció en la falta de pagament de les rendes, totalment o parcialment, durant els mesos de febrer de 2014 i següents.  
Segon. Que, admesa a tràmit la demanda i requerits els demandats, va presentar escrit Ricardo Arenas Sancho, sol·licitant l'enervació de l'acció de desdonament i, subsidiàriament, en cas d'oposició a l'enervació per l'actora, va oposar una compensació de crèdits per mal funcionament del calfador.  
Tercer. Que a l'acte de la vista compareixia l'actora, que es va afirmar i va ratificar en la demanda, si bé va actualitzar la quantitat reclamada, que va fixar en 2.014,46 euros; i va comparéixer el demandat que havia formulat oposició, al·legant que no hi havia enervació i que no s'oposava a la demanda, aplanant-se a la pretensió formulada.  
  
Dispositiva  
Estime la demanda interposada per la procuradora Susana Alabau Calabuig, en nom i representació de LuzPoveda Ruiz, contra Ricardo de Arenes Sancho, Juan Sanchis España i Gloria de Arenas Sancho, declare que pertoca la recuperació per l'actora de la possessió de l'immoble siti al carrer Sornells 28-5a de València, declare que pertoca el desnonament, amb l'advertència de llançament en la data assenyalada o que s'assenyale si no el deixa lliure, expedit i a disposició de l'actora; i condemne Ricardo de Arenas Sancho, Juan Sanchis España i Gloria de Arenas Sancho, a pagar a l'actora la quantitat de 2.014,46 euros més els interessos legals; amb imposició de costes a la part demandada.  
  
Mode d'impugnació: per mitjà d'un recurs d'apel·lació davant de l'Audiència Provincial de València (art. 455 LECn).  
El recurs s'interposarà davant del tribunal que haja dictat la resolució que s'impugne dins del termini de 20 dies comptats des de l'endemà de la seua notificació. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art 458 LECn).  
Així mateix no s'admetrà si en interposar-lo la part no acredita haver consignat en l'entitat Santander i en el compte de depòsits i consignacions número ES7020339346457112614559 8859 0000 80 480295 oberta a nom d'este jutjat, amb referència al present procediment la quantitat de 50 euros en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la Llei Orgànica 1/2009, de 3 de novembre). Tampoc es donarà curs a l'apel·lació (fora de les exempcions previstes en l'article 4 de la la Llei 10/2012 de 20 de novembre) si no es presenta model de taxa 696 diligenciat telemàticament d'acord amb allò que preveu l'Orde HAP 2662112, que aprova el model d'autoliquidació.  
  
Esta és la meua sentència que pronuncie, mane i firme.»  
  
Atés que es desconeix el domicili o la residència actuals de la part demandada de conformitat amb el que disposen els articles 156.4 i 164 de la Llei 1/2000 d'Enjudiciament Civil, s'ha disposat publicar este edicte en el tauler d'anuncis del jutjat per a dur a efecte la diligència de notificació de la sentència a Juan Sanchis España i Gloria de Arenas Sancho en el Diari Oficial de la Comunitat Valenciana.  
  
  
València, 12 de gener de 2015.- La secretària judicial: Carmen Rodero Monreal.